Млинарь

Млинарь — властник млина або ремеселник, котрый меле муку зоз потравинового зерна. В минулости млинарь сам собѣ мусѣв приладити ай вшиткы спѣхы и обладунок млина, зашто ся мав розумѣти ай до вельох иншых професий. В сучасности на векшых млинах не сам властник млина меле муку, но ним наяты роботници. Подля списованя 1910 в Мадярском кральовствѣ, куды входила Угорска Русь, в млинарствѣ были затруднены 47677 особ.Molnár. 

 История 
Професия млинаря належить ку найдавнѣйшым професиям: мололи зерно уже в добѣ, коли люде были ещи лем ловцями и зберачами; в старовѣку в каждом домашном газдовствѣ млинарьков была  з правила жена; а в далшых добах млинарѣ мали важну сполоченску роль в розвою земледѣлства. В традичной сельской комунитѣ млинарь быв часто богач меджи простыма селянами, так же му могли завидѣти, а кедь быв голод, млинарѣ часто были жертвами насилства при непокоих. В найдавнѣйшых добах люде зерна товкли в товчках, або мѣлчили ци розсуковали меджи двома камѣнями. Зоз ростовченой мѣшанкы на примитивных ситах одсѣвали муку од грубшых фракций мѣшанкы, як мож видѣти на мальбах стародавного Египта. В давньом Римѣ уже познавали млин з двома конусныма камѣнями, котрый ся поганяв водов. Крижарскы войны зознамили Европу в зачатку XII. ст. з вѣтровыма млинами, котры ся в далшых трьох сторочах широко хосновали.Mlynářství.

 Пожаданя ку кандидатам на млинаря 
Повинны суть скончена середня школа, медицинскый цертификат о здоровелном станѣ працовника в поживовой продукции. Робота млинаря повязана з розличныма затяжами: затяж порохом (на очи и дыханя), робота подля графику (двѣ або три шихты), затяж гуком, алергенами, физична затяж. Обмежують доступ ку професии хвороты удох и хребта. Унеможнюють професию хвороты дыханя и плюц, звышена реакция на алергены, астма.Mlynář. 

 Жерела и одказы 




 Референции 

Катеґорія:Професії